मुख्यमंत्री ने कहा कि वरिष्ठ नागरिकों को तीर्थ कराने का पुण्य पूरे राजस्थान को मिलेगा। उन्होंने कहा कि जब हमारे बुजुर्ग खुश रहेंगे तो प्रदेश का हैप्पीनेस इंडेक्स भी बढे़गा। हवाई तीर्थयात्रा शुरू होने से आज यह हैप्पीनेस इंडेक्स बढ़ा है। उन्होंने कहा कि मेहनत के साथ-साथ बुजुर्गों का आशीर्वाद, दुआएं और पुण्य साथ हो तो प्रदेश की तरक्की को कोई नहीं रोक सकता। उन्होंने यात्रियों से कहा कि वे तिरूपति धाम में राज्य की खुशहाली के लिए भी प्रार्थना करें।